OpenLLM-France/wikimedia huggingface dataset:
# Jaume Burjachs i Gispert

Jaume Burjachs i Gispert (Vidreres 5 abril de 1930 - 23 de desembre de 1995) fou un intèrpret de piano, flabiol, violí, trombó de pistons i segon fiscorn.
Durant la seva etapa musical formà part d'algunes cobles de la zona. Algunes d'elles van ser: cobles Vidrerenca, La Principal de Llagostera, Amoga, Maravella, Combo-Gili i Costa Brava. A més a més, va compondre diverses sardanes, les quals també interpretà.

## Sardanes

* Tarda de festa
* L'amic Frederic: l'any 1984 va ser finalista de la Sardana
* Bella dansa de Vidreres
* La plaça de l'església
* Diada d'aniversari
* La deuanyera
* La nostra nit
* Capvespre a la masia

## Referències

* 1 2 «Músics per la Cobla». Músics per la Cobla. [Consulta: 17 abril 2015].
* ↑ Formiga i Bosch, Josep. Vidreres. Girona: Diputació de Girona: Obra Social "la Caixa", 2012.
* ↑ Riera i Vinyes, Carles; Serracant i Clermont, Josep M.; Ventura i Salarich, Josep. De la A a la Z: diccionari d'autors de sardanes i de música per a cobla. 2a ed.. Girona: Som, Revista de Cultura Popular de Catalunya, 2002.

## Vegeu també

* Cobla
# Torlit d'aigua

El torlit d'aigua (Burhinus vermiculatus) és una espècie d'ocell de la família dels burrínids (Burhinidae) que habita llacs, rius i estuaris de l'Àfrica subsahariana, en gran manera al sud de l'Equador, fins a Sud-àfrica.
# Tossalet del Pletiu (Comalesbienes)

El Tossalet del Pletiu és una petita muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El tossal, de 2.626'2 metres, s'alça a l'entrada del circ de la Vall de Comalesbienes, al nord-nord-oest del Pic de la Pala Gespasera i a l'oest del més meridional dels Estanys de Comalesbienes.

## Rutes

El punt d'inici d'aquest camí es troba al costat del barratge que tanca l'accés per carretera a la Presa de Cavallers, uns 400 metres abans d'arribar-hi, a 1.743 metres d'altitud. La ruta puja direcció est pel Barranc de Comalesbienes fins a trobar el primer estanyet, a (2.573 m), on es creua a gual el barranc i es va a buscar el tossalet direcció sus-sud-oest.

## Referències

* ↑ ICC - Institut Cartogràfic de Catalunya. Tossalet del Pletiu. [Consulta: 27/09/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército.
* ↑ ICC - Institut Cartogràfic de Catalunya. Estanyet. [Consulta: 27/09/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Totes les noies s'haurien de casar

Totes les noies s'haurien de casar (original: Every Girl Should Be Married) és una pel·lícula estatunidenca dirigida per Don Hartman el 1948 i doblada al català.

## Argument

Anabel Sims (Betsy Drake), dependenta en una botiga de roba per a nens, vol trobar el marit ideal. Llança el seu ham sobre Madison Brown (Cary Grant), un seductor pediatre, i elabora tot un pla per seduir-lo.
Desafortunadament, el Dr. Brown no li fa massa atenció. Anabel ho intenta tot: es creua al seu camí cada vegada que pot, li segueix per la ciutat..., però sense èxit. Llavors decideix provar una nova tàctica: posar-lo gelós dient-li a Brown que el seu cap està intentant seduir-la.

## Repartiment

* Cary Grant: Dr. Madison W. Brown
* Franchot Tone: Roger Sanford
* Betsy Drake: Anabel Sims
* Diana Lynn: Julie Hudson
* Alan Mowbray: Mr. Spitzer
* Elisabeth Risdon: Infermera Mary Nolan
* Richard Gaines: Sam McNutt
* Harry Hayden: Gogarty
* Chick Chandler: Harry
* Fred Essler: Pierre
* Anna Q. Nilsson: La venedora
* Eddie Albert: Harry Proctor / 'Old' Joe (no surt als crèdits)

## Al voltant de la pel·lícula

* Es tracta de la primera pel·lícula de Betsy Drake.
* Cary Grant i Betsy Drake es van casar realment un any més tard i van rodar encara junts Aquesta sagrada família.

## Referències

* ↑ Totes les noies s'haurien de casar
# Torr

El torr és una unitat de pressió que no pertany al SI. Deu el seu nom al físic i matemàtic italià Evangelista Torricelli. Originalment va ser definida com la pressió exercida per una columna d'un mil·límetre de mercuri, d'aquí ve que la unitat de pressió baromètrica també sigui coneguda com un mil·límetre de mercuri o 1 mmHg.

## Història

Torricelli va presentar el primer baròmetre de mercuri en públic l'any 1644. Se li atribueix el donar la primera explicació moderna de la pressió atmosfèrica. Les petites fluctuacions en l'altura dels baròmetres eren ja conegudes pels científics de l'època, però serà a l'explicar aquestes fluctuacions com una manifestació dels canvis en la pressió atmosfèrica que naixerà la ciència de la meteorologia.
Amb el temps, els 760 mil·límetres de mercuri va arribar a ser considerat com la pressió atmosfèrica estàndard. No obstant això, el 1954, la definició d'atmosfera va ser revisada i canviada per la 10e Conférence Générale des Poids et Mesures(desena conferència de pesos i mesures) per la definició acceptada actualment: una atmosfera és igual a 101325 pascals . El torr va ser redefinit com a 1 / 760 d'una atmosfera. Aquest canvi en la definició de "torr" ha estat una font de confusió des de llavors.

## Factors de conversió

El mmHg està definit com a 13,5951 x 9,80665 = 133,322387415 Pa. Aquest és un nombre exacte, tot i que massa llarg per ser pràctic.
El torr està definit com a 1 / 760 d'una atmosfera, mentre que una atmosfera està definida com a 101325 Pa. Per tant, un Torr és igual a 101325/760 d'un Pa. La forma decimal d'aquesta fracció és (133,322368421 ...) periòdic.
La relació entre Torr i mmHg és:
MmHg i Torr difereixen entre si menys de 2 x 10 $^{-7}$ Torr. La diferència entre una atmosfera (101325 Pa) i 760 mmHg (101325,0144354 Pa) és inferior a 0,2 μ Pa / Pa (menys del 0,00002%). Aquesta petita diferència és insignificant per a la majoria d'aplicacions exceptuant la meteorologia.

## Vegeu també

* Atmosfera
Viccionari
# Trevor Wye

En Trevor Wye (Woking, Surrey, 6 de juny del 1935) Va estudiar flauta amb Geoffrey Gilbert i amb Marcel Moyse. Ha estat músic "freelance" amb moltes de les grans orquestres simfòniques i de cambra del Regne Unit, havent realitzat també gravacions discogràfiques tot sol i a duo.
Va fundar l'International Summer School (Escola Internacional d'Estiu), que, des del seu començament en l'any 1969, ha ha exercit una considerable influència a l'escola d'instruments de vent. L'any 1983 també va fundar la British Flute Holanda, Japó i Australiana. Va fer classes-concert molt populars utilitzant els diferents tipus de flautes de la seva pròpia col·lecció, estant particularment interessat amb la "flauta d'amore", instrument amb el qual realitza freqüents recitals.
És considerat com el millor professor de flauta del seu paísPlantilla:Test imprecís i és professor i Director del Departament de Flauta del Royal Nothern Collage of Music, Manchester, i anteriorment va ser professor en el Guidhall School os Music, Londres.

## Bibliografia

* Trevor Wye. Teoría I Práctica de la FLAUTA. 5- Respiración y Escalas.
# Trevor Taylor

Trevor Taylor és un pilot de Formula 1 nascut el 26 de desembre del 1936 a Gleadless, prop de Sheffield (Anglaterra).
Va debutar el 18 de juliol de 1959 al Gran Premi del seu país. Va participar en un total de 29 grans premis, aconseguint un podi al Gran premi dels Països Baixos del 1962 i un total de 8 punts al campionat del món.
Va córrer per Cooper, Lotus, BRM i Shannon F1 amb la que va córrer l'única cursa d'aquesta escuderia a la Fórmula 1 al Gran Premi d'Anglaterra del 1966, cursa en la que ja es va retirar definitivament.
# Torre del Rellotge (Castellfollit de la Roca)

La Torre del Rellotge és una obra eclèctica de Castellfollit de la Roca (Garrotxa) inclosa a l'Inventari del Patrimoni Arquitectònic de Catalunya.

## Descripció

Situada a la carretera comarcal que uneix Girona i Olot. És de planta quadrada, bastida amb rajols i parets arrebossades. A la part inferior hi ha una font, al mig d'una fornícula amb la imatge, realitzada en un taller olotí, de Sant Roc, i la data 1885. Està coronada per una estructura de ferro que sosté la campana.

## Referències

* ↑ «Torre del Rellotge». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Troballa mèdica incidental

Les troballes incidentals són afeccions mèdiques o psiquiàtriques no diagnosticades prèviament que es descobreixen sense voler i durant l'avaluació d'una afecció mèdica o psiquiàtrica. Aquestes troballes es poden produir en diversos entorns, inclosa l'atenció mèdica rutinària, durant la investigació biomèdica, durant l'autòpsia, o durant les proves genètiques.
Quan la troballa és de tipus tumoral se sol parlar d'incidentaloma.

## Referències

* ↑ «The Law of Incidental Findings in Human Subjects Research». Journal of Law, Medicine & Ethics, vol. 36, 2, 2008, pàg. 361–383. DOI: 10.1111/j.1748-720X.2008.00281.x. PMC: 2581517. PMID: 18547206.
* ↑ «Autopsy after traumatic death--a shifting paradigm». J Surg Res, vol. 167, 1, 2011, pàg. 121–4. DOI: 10.1016/j.jss.2009.07.009. PMC: 2891351. PMID: 20031159.
* ↑ Clayton EW «Incidental findings in genetics research using archived DNA». J Law Med Ethics, vol. 36, 2, 2008, pàg. 286–91. DOI: 10.1111/j.1748-720X.2008.00271.x. PMC: 2576744. PMID: 18547196.
# Trobada orbital

Una trobada orbital o rendezvous és una maniobra orbital on dues naus espacials, una de les quals és sovint una estació espacial, arriben a la mateixa òrbita i s'aproximen a una distància curta (p.e. dintre del contacte visual). La trobada requereix de tota una sèrie de vectors de velocitat i posició orbital de les dues naus, que els permetrà romandre a una distància constant a través de l'estacionament orbital. Els encontres poden o no ser seguits de acoblament i atracada, procediments que converteixen les naus en contacte físic i creen un vincle entre elles.
La mateixa tècnica es pot utilitzar per a les naus espacials "aterrant" sobre objectes naturals amb un camp gravitacional feble, p. ex., aterrant en una de les llunes marcianes requeriria la mateixa coincidència de velocitats orbitals, seguida per un "descens" que comparteix algunes similituds amb l'acoblament.

## Vegeu també

* Equacions de Clohessy-Wiltshire

## Referències

* ↑ «Rendezvous». TERMCAT.
* ↑ Wertz, James R.; Bell, Robert «Autonomous Rendezvous and Docking Technologies – Status and Prospects». SPIE AeroSense Symposium, 2003. Paper 5088-3 [Consulta: 31 octubre 2011].

## Enllaços externs

* «Lunar Orbit Rendezvous and the Apollo Program». NASA. Arxivat de l'original el 2013-04-06. [Consulta: 16 juliol 2017].
* PEARSON, DON J. «SHUTTLE RENDEZVOUS AND PROXIMITY OPERATIONS», 1989.
* Handbook Automated Rendezvous and Docking of Spacecraft by Wigbert Fehse
# Turó de les Periques

El Turó de les Periques és una muntanya de 586 metres que es troba al municipi de Mura, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Trofeu taurí camarguès

El Trofeu taurí és el campionat francès de corregudes camargueses que organitza els diaris La Provence i Midi libre. El campionat va ser creat el 1952 per Georges Thiel, Marius Gardiol i Paul Laurent, i inclou tres categories: el Trofeu dels Asos, el Trofeu dels Rasetaires i el Trofeu del Futur.

## Referències

* ↑ «Le Trophée taurin d'Arles célèbre ses 60 ans» (en francès). La Provence, 10-10-2011.

## Bibliografia

* Siméon, Jacky. Dictionnaire de la course camarguaise (en francès). Vauvert: Au Diable Vauvert. ISBN 978-2-846-26424-2.
# Trofeu internacional Bastianelli

El Trofeu internacional Bastianelli fou una competició ciclista d'un dia que es disputà a Atina (província de Frosinone). La primera edició va tenir lloc el 1977 i la darrera el 2015. Fou conegut com a Trofeu Bastianelli fins al 1992. El 2005 va entrar a formar part del calendari de l'UCI Europa Tour.

## Palmarès
### Fins al 1992

| 1977: Vicenzo Pannone 1978: Franco Grossi 1979: Vincenzo Taglione 1980: Francesco Cesarini 1981: Antonio Marchionne 1982: Raffaele Mollica | 1983: Claudio Visci 1984: Paolo Casconi 1985: Davide Bracale 1986: Vittorio Barlocci 1987: Davide Brotini | 1988: Daniele Bruni 1989: Biagio Scarpato 1990: Ezio Missori 1991: Stefano Dante 1992: Romualdo Apicella |

### A partir del 1993

| Any | Vencedor | Segon | Tercer |
| 1993 | Samuele Schiavina | Sandro Senesi | Mauro Sandroni |
| 1994 | Oscar Ferrero | Ando Yasuhiro | Daniele Cignali |
| 1995 | Gianluca Vezzoli | Mauro Sandroni | Alberto Puerini |
| 1996 | Fabio Sacchi | Guisvan Piovaccari | Andrea Fiori |
| 1997 | Claudio Ainardi | Romāns Vainšteins | Marco Giroletti |
| 1998 | Gianluca Tonetti | Alessandro Volpe | Ondřej Sosenka |
| 1999 | Antonio Varriale | Dimitri Valach | Giuseppe Romano |
| 2000 | Gianluca Fanfoni | Andrei Tcherniakov | Massimilliano Martella |
| 2001 | Massimilliano Martella | Mirko Puglioli | Aitor Galdós |
| 2002 | Vladislav Boríssov | Domenico Pozzovivo | Andrea Masciarelli |
| 2003 | Jorg Strauss | Francesco De Bonis | Mariusz Wiesiak |
| 2004 | Moisés Aldape Chávez | Ruslan Pidgornyy | Ivan Stević |
| 2005 | Davide Torosantucci | Massimilliano Martella | Manuele Spadi |
| 2006 | Rocco Capasso | Jure Kojcan | Americo Novembrini |
| 2007 | Francesco De Bonis | Fabio Taborre | Davide D'Angelo |
| 2008 | Peter Kennaugh | Mathieu Delarozière | Francesco Rivera |
| 2009 | Radoslav Rogina | Ilya Gorodnichev | Stefano Pirazzi |
| 2010 | Carmelo Pantò | Kristijan Đurasek | Henry Frusto |
| 2011 | Kristijan Đurasek | Nathan Pertica | Daniele Aldegheri |
| 2012 | Luigi Miletta | Carmelo Pantò | Michael Freiberg |
| 2013 | Maxat Ayazbayev | Corrado Lampa | Giorgio Cecchinel |
| 2014 | Nicola Gaffurini | Artur Fedosseyev | Davide Pacchiardo |
| 2015 | Michele Gazzara | Nicola Gaffurini | Lorenzo Rota |

## Referències

* ↑ «Trofeo Internazionale Bastianelli (Ita) - Cat. 1.2». [Consulta: 24 desembre 2022].
* ↑ «Nicola Gaffurini mette le ali al Trofeo Internazionale Bastianelli». [Consulta: 24 desembre 2022].
* ↑ «Michele Gazzara è il nuovo eroe del Trofeo Internazionale Bastianelli». [Consulta: 24 desembre 2022].

## Enllaços externs

* Palmarès a memoire-du-cyclisme.eu
* Palmarès a cyclebase.nl
# Trofeu internacional del Guadiana

El Trofeu internacional del Guadiana és una competició ciclista portuguesa per etapes. La cursa forma part de l'UCI Europa Tour des del 2015.

## Palmarès

| Any | Vencedor | Segon | Tercer |
| 2015 | Jordi Simón | Hernâni Broco | Ryan Anderson |

## Enllaços externs

* Palmarès a sitiodeciclismo.net
* Palmarès a cqranking.com
# Majoria absoluta (sèrie de televisió)

Majoria absoluta va ser una sèrie de televisió catalana, ideada i dirigida per Joaquim Oristrell, que es va emetre originalment a TV3 entre el 2002 i el 2004. Els principals papers van ser protagonitzats per Emma Vilarasau i Jordi Bosch, en una producció que es va allargar fins a les quatre temporades. La primera temporada va aconseguir un 26,3% de quota de pantalla i una mitjana de 648.000 espctadors per capítol.

## Argument

Eduard (Jordi Bosch) és un director d'orquestra internacional i pare de set fills, mentre que la Judith (Emma Vilarasau) treballa en una agència immobiliària. L'Eduard ha decidit anar a viure a Barcelona, comprar una casa i, allí, reunir-hi els set fills dispersos per diversos països del món, començant una família estable. Tanmateix, quan coneix a la Judith, l'agent immobiliària que li ha de vendre la casa, s'enamoren.

## Repartiment

* Emma Vilarasau - Judith, agent d'una agència immobiliària.
* Jordi Bosch - Eduard, director d'orquestra neuròtic i narcisista.
* Ferran Rañé - Felip, ajuda de cambra i home de confiança de l'Eduard.
* Carme Balagué - Marta, amiga de la Judith i assistenta.
* Marina Gatell - Carme, la filla erràtica.
* Pol Mainat - Amadeu, el fill gran, que és advocat.
* Alba Sanmartí - Aida, la filla intel·lectualment superdotada.
* Xavier i Marc Pla - Joan i Sebastià, els bessons.
* Alada Vila - Norma, la filla petita.
* Bartolomé Santana - Jairo, pretès fill secret de l'Eduard.
* Mario Fernández - Kòstia, un nen rus d'origen cubà que adopten la Marta i el Felip.
* Nil Garcia - Octavi, fill de l'Eduard i la Judith.

## Referències

* ↑ «"Majoria Absoluta" finaliza con una media de 648.000 espectadores» (en castellà). La Vanguardia, 01-01-2003. [Consulta: 10 febrer 2016].
* ↑ «TV3 emet demà el capítol pilot de la sèrie 'Majoria absoluta'» (en castellà). VilaWeb, 09-01-2003. [Consulta: 10 febrer 2016].

## Enllaços externs

* Majoria absoluta a YouTube
* Pàgina del programa
# Róbert Vittek

Róbert Vittek (nascut a Bratislava, Txecoslovàquia, l'1 d'abril del 1982), és un futbolista professional eslovac que actualment juga de davanter al Ankaragücü de la Turkcell Super Lliga. Vittek, també juga per la selecció d'Eslovàquia des del 2001.

## Enllaços externs

* Perfil ESPN Arxivat 2012-10-21 a Wayback Machine. (anglès)
# Otocinclus flexilis

Otocinclus flexilis és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 5,5 cm de llargària total.

## Distribució geogràfica

Es troba a Sud-amèrica: conques dels rius Paranà, Paraguai, Uruguai i La Plata, i rius costaners del sud-est del Brasil.

## Referències

* ↑ Cope E. D. 1871. (Untitled report) "Some anatomical points of importance in the classification of the siluroids of the Amazon." Proc. Acad. Nat. Sci. Phila. v. 23. 112-113.
* ↑ «Otocinclus flexilis». Catalogue of Life. (anglès) (anglès)
* 1 2 FishBase (anglès)
# Party Rock Anthem

Party Rock Anthem és una cançó d'èxit del duo nord-americà LMFAO amb la cantant britànica Lauren Bennett. La cançó és el primer senzill del seu segon àlbum Sorry for Party Rocking, publicat el 2011. La cançó va arribar al número u en molts països. Ha venut 10 milions de parelles als Estats Units.
# Partit Unit Democràtic Etiòpic - Medhin

El Partit d'Unió Democràtic Etiòpic - Mehdin (en anglès Ethiopian Democratic Unity Party - Mehdin EDUP-M) fou un partit polític d'Etiòpia.
El Partit d'Unió Democràtic Etiòpic (EDUP) va sorgir de la fusió de la Unió Democràtica d'Etiòpia (EDU) i el Partit Democràtic Etiòpic (EDP), el novembre del 1999de cara a les eleccions del 2000. L'EDUP va estar entre els partits que s'ajuntaren per formar l'aliança de les Forces Democràtiques Etiòpiques Unides, un dels principals partits d'oposició d'Etiòpia, que va aconseguir 52 escons d'entre 527 al Consell de Representants del Poble.
El setembre del 2004, en vistes a les eleccions del 2005, l'EDUP es va unir al Partit Democràtic Medhin d'Etiòpia (Ethiopian Medhin Democratic Party), conegut com a Mehdin o Partit Mehdin, i va agafar el nom de Partit d'Unió Democràtic Etiòpic - Mehdin formant una aliança electoral amb tres altres partits anomenada Coalició per la Unitat i la Democràcia (CUD o Kinijit) que a les eleccions del 15 de maig de 2005 ja havia aconseguit 108 escons quan el govern va ordenar suspendre el recompte al·legant frau; en els resultats final retocats només es van atorgar a l'aliança 34 escons perquè una part dels parlamentaris va refusar prendre possessió dels escons. L'octubre de 2005 el comitè central va decidir abandonar la CUD. Ato Lidetu Ayalew fou el president i Wezero Sophia Yilma el vicepresident. Lidetu Ayalew fou objecte d'una forta campanya de difamació per part de la resta de la CUD. Els resultats de les eleccions del 2010 van mostrar no obstant que els problemes de la CUD no estaven només en el EDUP-M
A les eleccions parcials del 2008 els dos partits ja s'havien separat i el Partit d'Unió Democràtic Etiòpic va agafar el nom de Partit Democràtic Etiòpic i el Mehdin recuperava el de Ethiopian Medhin Democratic Party.

## Notes

* ↑ Leaders of UEDP-Medhin Arxivat 2008-06-19 a Wayback Machine. (UEDP-Medhin website)
* ↑ "Ethiopia: Ethnic Federalism and its Discontents; Africa Report No. 153 – 4 September 2009" Arxivat 19 de juliol 2013 a Wayback Machine., International Crisis Group, p. 10 (accedit el 16 de novembre de 2009)

## Enllaços externs

* EDP home page Arxivat 2012-06-07 a Wayback Machine.
* Ethiopian Reporter: "We believe that CUDP is going to be a meaningless entity without EDUP-Medhin"
* Ethiopian Reporter: EDUP-Medhin decides to join parliament, city council
# Partit Comunista d'Astúries

El Partit Comunista d'Astúries (PCA) és la federació del Partit Comunista d'Espanya en el Principat d'Astúries.

## Relacionat

* Partit Comunista d'Espanya
* Izquierda Unida

## Enllaços externs

* Partido Comunista de Asturias Arxivat 2006-12-09 a Wayback Machine.
* Izquierda Xunida d'Asturies (en asturià)
# Oulad Hcine

Oulad Hcine (en àrab أولاد حسين, Ūlād Ḥsīn; en amazic ⵡⵍⴰⴷ ⵃⵙⵉⵏ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 32.130 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oulad Khallouf

Oulad Khallouf (en àrab أولاد خلوف, Ūlād Ḫallūf; en amazic ⵡⵍⴰⴷ ⵅⵍⵍⵓⴼ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 8.605 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pau Oliver

Pau Oliver (Cotlliure, Vallespir, 1842 - Cotlliure, Vallespir, 1890) va ser un farmacèutic i botànic català.
Deixeble de Jules Émile Planchon, fou un dels primers i més destacats lluitadors contra el flagell de la fil·loxera a la Catalunya del Nord, després d'estudiar-lo científicament i d'aprendre la manera de combatre'l. També es dedicà a divulgar-la entre els propietaris i els pagesos d'aquestes terres. I fou un defensor aferrissat de la reconstitució de les vinyes amb mallols americans. Des de l'any 1874 fou vicepresident de la Comissió Departamental de Defensa contra la Fil·loxera dels Pirineus Orientals. Igualment, fou un dels primers a advertir del perill d'invasió d'aquest mal a l'Empordà procedent dels focus nord-catalans, situats a la frontera del Tractat dels Pirineus. Molt relacionat amb el figuerenc Narcís Fages de Romà, el setembre de 1879 pronuncià a Figueres un cicle de conferències per a la divulgació de la lluita contra la fil·loxera.
Actiu herborista, preparava una obra sobre la flora de la Catalunya del Nord, on pretenia recollir totes les citacions botàniques antigues i modernes d'aquesta zona i ampliar-les amb les seves pròpìes observacions. Ocupat en aquesta tasca fent llargues estades en aquests indrets, el sorprengué la mort. Llegà el seu herbari i la seva biblioteca a la Universitat de Montpeller i els seus treballs serviren de base per a la flora de Gaston Gautier. Tingué també cura dels arxius locals de Cotlliure i publicà algunes notes sobre els costums de la seva vila natal.

## Referències

* 1 2 3 «Pau Oliver». Gran Enciclopèdia Catalana. Barcelona: Grup Enciclopèdia Catalana.
* 1 2 3 Camarasa Castillo, Josep Maria; Giralt i Raventós, Emili (coord.). «L'aportació de Pau Oliver (Cotlliure, 1842-1890) a la defensa de L'Empordà enfront del flagell de la fil·loxera». A: Vinyes i vins, mil anys d' historia: actes i comunicacions del III Col·loqui d'Història Agrària sobre mil anys de producció, comerç i consum de vins i begudes alcohòliques als Països Catalans, febrer del 1990 (Vol. II). Edicions Universitat Barcelona, 1993, p. 393–403. ISBN 978-84-475-0371-1 [Consulta: 14 gener 2020].
* ↑ Buira i Clua, Toni; Balada i Llasat, Rafel; Sastre, Claude; Secció de Ciències Biològiques de l'IEC. Plantes vasculars del quadrat UTM 31T EH04, Estany de Salses. Institut d'Estudis Catalans, 2012, p. 14. ISBN 978-84-9965-129-3 [Consulta: 14 gener 2020].